Григор Димитров ще пропусне провеждащия се през тази седмица турнир във Виена.



Българинът получи "уайлд кард" от организаторите и бе поставен под №3 в надпреварата от категория ATP 500, но той и екипът му са преценили, че е по-добре да използва седмицата за подготовка преди Мастърса в Париж, който започва следващия понеделник.



Димитров игра в три поредни седмици – в Пекин, Шанхай и Стокхолм, като през настоящия месец навъртя 11 мача в рамките на 19 дни.



На мястото на Григор в основната схема във Виена като "щастлив губещ" влиза Томас Фабиано,който ще играе срещу австриеца Денис Новак, от когото загуби в квалификациите.



Още спортни новини четете в Gol.bg